Deputatul REPER Cristian Ichim a reacționat la anunțul făcut de primarul Viziteu, referitor la calitatea sa de suspect în "dosarul Apartamentul". Parlamentarul susține că dosarele se adună pe numele edilului, care, în loc să se ocupe de bunul mers al orașului, are grijă de colegii de partid.
Primarul Stanciu – Viziteu face colecție de plângeri penale, toate despre activitatea sa la primărie. Noul dosar se referă la un apartament de serviciu, de peste 100 de mp pe care primarul l-a dat unei angajate, membră în același partid cu domnul primar, deși persoana în cauză are buletin de Bacău.
Responsabilitatea principală a primarului este să se îngrijească de bunul mers la comunității, să caute soluții pentru a aduce investiții de durată în oraș și finanțări pentru proiecte de modernizare. La Bacău, însă primarul se asigură, în primul rând că aduce fericire în viața colegilor de partid. Nu exclud deloc, ca după aproape 4 ani de mandat, primarul Stanciu – Viziteu nu știe care îi sunt atribuțiile și de asta mai încearcă să obțină încă un mandat poate reușește să se prindă despre ceea ce are de făcut. Eu am încredere că instituțiile responsabile își vor face treaba și fiecare cauză în parte o să fie soluționată corespunzător.
Orașul are un potențial imens pentru a deveni una dintre comunitățile de referință din Moldova. Băcăuanii au nevoie de o administrație asumată, profesionistă, responsabilă și sper că vor lua deciziile potrivite pe 9 iunie.
a precizat deputatul Cristian Ichim (REPER)